Folketing
2006-03-02

Jeg kunne godt tænke mig at høre, om Det Radikale Venstre er tilhænger af aftalefriheden på det danske arbejdsmarked. Jeg hørte ikke nogen bemærkninger om det. (559) I forlængelse af det vil jeg spørge, om det ikke er rigtigt, og om Det Radikale Venstre ikke vil give mig ret i, at spørgsmålet om eksklusivaftaler udelukkende er et spørgsmål om nogle aftaler mellem arbejdsmarkedets parter, og om det derfor ikke ville være det bedste, hvis ændringer på området også blev aftalt direkte mellem parterne, som jo har givet udtryk for, at de vil gøre det ved de kommende overenskomstforhandlinger. (Kort bemærkning).